GiliGold/VAD_KnessetCorpus huggingface dataset:
יצחק פינדרוס:
תשאל את מיכל רוזין למה הוא הצביע נגד.
יריב לוין:
אז אל תספר לנו סיפורים.
מתן כהנא:
לאורך שנים, כל המפלגות הציוניות לאורך שנים, הצביעו בעד החוק הזה, אבל אתה בחרת לחבור לאיימן עודה, ולהפיל את חוק האזרחות.
אבי מעוז:
כל המפלגות הציוניות, כולל רע"ם.
מתן כהנא:
חוק, שכל ראשי מערכת הביטחון, חזרו ואמרו כמה הוא חשוב.
קטי קטרין שטרית:
הוא עבר בזכותנו, הוא עבר בזכותנו.
איתן גינזבורג:
חברת הכנסת שטרית, די.
קטי קטרין שטרית:
החוק עבר, אני רוצה לעדכן אותו.
קטי קטרין שטרית:
אני רוצה לעדכן אותו שהחוק עבר.
איתן גינזבורג:
חברת הכנסת שטרית, אני קורא אותך לסדר פעם שלישית.
קטי קטרין שטרית:
לא, אבל הוא טועה.
איתן גינזבורג:
את בקריאה שלישית.
קטי קטרין שטרית:
אני רוצה לעדכן אותו.
איתן גינזבורג:
תוכלי לעדכן אותו מבחוץ, אם תרצי.
קטי קטרין שטרית:
שר בישראל טועה.
איתן גינזבורג:
את רוצה לצאת החוצה?
איתן גינזבורג:
אני שואל אותך שאלה, לצאת החוצה?
קטי קטרין שטרית:
אני אשמח לא לצאת.
איתן גינזבורג:
אז תהיי בשקט.
איתן גינזבורג:
זה התנאי היחידי.
קטי קטרין שטרית:
זהו?
קטי קטרין שטרית:
אז לשתוק?
איתן גינזבורג:
רוצה לצאת החוצה?
איתן גינזבורג:
צאי החוצה, בבקשה.
קטי קטרין שטרית:
הוא אמר שהוא לא ידבר אישית.
איתן גינזבורג:
חברת הכנסת קטי שטרית, צאי החוצה, בבקשה.
מתן כהנא:
חבר הכנסת שיקלי, צהלות השמחה שלך ושל חבריך, יחד עם איימן עודה, אחרי שחוק האזרחות לא עבר, כולם זוכרים לדיראון עולם.
קטי קטרין שטרית:
איתן, כחברה שלך, אני מתביישת בך.
קטי קטרין שטרית:
(חברת הכנסת קטי קטרין שטרית יוצאת מהאולם)
יריב לוין:
אחרי שהקומבינה שעשיתם עם רע"ם, לא עברה.
אבי מעוז:
למרות הכאב שלך ושל רע"ם, הם היו אותו דבר.
איתן גינזבורג:
חבר הכנסת מעוז, אני מבקש לצאת החוצה.
יריב לוין:
אל תשקר פה.
אבי מעוז:
לא קראת לי פעם שלישית.
איתן גינזבורג:
פעם שלישית כבר קראתי לך מזמן.
איתן גינזבורג:
נא לצאת החוצה.
איתן גינזבורג:
(חבר הכנסת אבי מעוז יוצא מהאולם)
מירי רגב:
חוק האזרחות עבר בזכותנו.
יצחק פינדרוס:
למה לו לשקר?
יצחק פינדרוס:
הוא מימינה.
משה ארבל:
ככה אתה מנהל דיון מעין שיפוטי?
איתן גינזבורג:
ברוך הבא, חבר הכנסת ארבל.
אבי מעוז:
חבר הכנסת אזולאי, אני הלא-צ'חצ'ח הראשון שיוצא.
מתן כהנא:
חבר הכנסת שיקלי, אם ערכים עמדו בבסיס ההחלטה שלך, איך הרמת יד נגד סעיפי תקציב, שטיפלו בהתעצמות המשטרה?
יואב בן צור:
איתן, זה טוב שאתה מוציא אנשים.
יואב בן צור:
ככה יש מקום לאחרים להגיע.
מתן כהנא:
אם ערכים עמדו בבסיס ההחלטות שלך, איך הצבעת נגד סעיפי תקציב, שטיפלו בהתעצמות הצבא?
מירי רגב:
העברת 53 מיליארד לעבאס.
יריב לוין:
הוא הצביע נגד השוחד שנתתם לתנועה האסלאמית.
איתן גינזבורג:
חבר הכנסת לוין, הלאה.
מתן כהנא:
אם ערכים עומדים בבסיס ההחלטה שלך, איך הצבעת על קירוב זהות יהודית בלי כפייה, דברים שאתה מאמין בהם?
יואב בן צור:
זהות יהודית?
יואב בן צור:
מי שהרס את הזהות היהודית, זה אתה.
יואב בן צור:
אתה הרסת את הזהות היהודית.
יצחק פינדרוס:
הוא לא קרא את המכתב של שר הפנים.
איתן גינזבורג:
חבר הכנסת בן צור, חבר הכנסת מלכיאלי.
יואב בן צור:
תעבור לרפורמים, תהיה איתם יחד.
איתן גינזבורג:
חבר הכנסת אזולאי, די, מספיק.
ינון אזולאי:
אתה הורס את המדינה היהודית שלנו.
איתן גינזבורג:
ינון אזולאי, מספיק.
מיכאל מלכיאלי:
אתה הרסת את משרד הדתות.
מתן כהנא:
חבר הכנסת שיקלי, בחרת להצביע נגדנו פעם אחר פעם.
מיכאל מלכיאלי:
נגד הנוכלים.
מאי גולן:
בעד העם, בעד מדינת ישראל הוא הצביע.
מאי גולן:
פשוט הצביע בעד המדינה.
קריאה:
נגד ווליד טאהא.
קריאה:
מי זה נגדנו?
מאי גולן:
מתן, אתה שר הדתות של ישראל או של רע"ם?
מאי גולן:
מתן, אתה שר הדתות של רע"ם או של מדינת ישראל?
מאי גולן:
מתן - - -
איתן גינזבורג:
חבר הכנסת אופיר סופר, די.
מתן כהנא:
כשאנחנו בחרנו לקחת אחריות במחיר אישי כבד, להוציא את מדינת ישראל מהמשבר בו היא הייתה - -
יריב לוין:
מחירים נוראיים.
יואב בן צור:
50 מיליון שקל, מחיר אישי כבד מאוד.
יצחק פינדרוס:
גלידה פיסטוק או גלידה רגילה?
איתן גינזבורג:
חבר הכנסת פינדרוס, אני קורא אותך לסדר פעם שנייה.
מתן כהנא:
אתה, חבר הכנסת שיקלי, העדפת לברוח.
משה ארבל:
מחיר אישי כבד, שאנחנו משלמים 50 מיליון שקל לשיפוצים של הבית ברעננה?
משה ארבל:
נוכלות.
משה ארבל:
מחיר אישי כבד.
איתן גינזבורג:
חבר הכנסת ארבל, תודה רבה.
איתן גינזבורג:
חבר הכנסת ארבל, תודה.
מתן כהנא:
חבריי חברי הכנסת, חבר הכנסת שיקלי הצביע נגד עמדת מפלגתו 754 פעמים.
יריב לוין:
ומפלגתו הצביעה נגד עמדת - - -
יואב בן צור:
בעד מה שהמפלגה אמרה לפני שהיא נבחרה.
איתן גינזבורג:
חבר הכנסת לוין, מספיק.
מיכאל מלכיאלי:
לרע"ם.
מתן כהנא:
כולל בהצבעה הגורלית על כינונה של הממשלה.
מתן כהנא:
חבר הכנסת שיקלי הצביע אי אמון בראש סיעתו.
מתן כהנא:
לאחר מכן, חבר הכנסת שיקלי הצביע 651 פעמים - - -
יצחק פינדרוס:
למה נזכרתם עכשיו?
יצחק פינדרוס:
מה קרה?
יצחק פינדרוס:
סילמן - - -
משה ארבל:
אתה לא יכול להוציא אותו.
משה ארבל:
על מי אתה מאיים?
משה ארבל:
הוא חבר ועדה.
משה ארבל:
הוא יכול להגיד מה שהוא רוצה.
איתן גינזבורג:
תהיה בשקט.
משה ארבל:
מעין שיפוטי.
משה ארבל:
מוציא בסיטונאות.
משה ארבל:
שיירשם לפרוטוקול, שבג"ץ יראה איך ניהלת את הדיון הזה.
איתן גינזבורג:
הוא יראה בעיקר בעיקר את דבריך ואת התנהגותך.
איתן גינזבורג:
את זה הוא יראה בעיקר.
משה ארבל:
ביזיון.
מתן כהנא:
חבר הכנסת שיקלי הצביע נגד חוק האזרחות, למרות שסוכם איתו שהוא יצביע בעד חוק האזרחות.
מתן כהנא:
ומאז, חבר הכנסת שיקלי הצביע 100 פעמים נוספות נגד עמדת סיעתו, כולל ביום האחרון של מושב החורף שחלף.
מירי רגב:
כל הכבוד לו.
מתן כהנא:
חבריי, זה לא משהו חד פעמי.
מתן כהנא:
זה משהו מתמשך, עד לאחרונה ממש.
מתן כהנא:
חבריי חברי הכנסת, חבר הכנסת שיקלי הניח 19 הצעות חוק; על אף אחת מהן לא חתום חבר סיעתו.
יצחק פינדרוס:
כמה נתתם לו להניח?
איתן גינזבורג:
חבר הכנסת פינדרוס, מספיק.
מתן כהנא:
על אף אחת מהן לא חתום אפילו חבר מהקואליציה.
מאי גולן:
חצי מהכנסת חתומה.
איתן גינזבורג:
חבר הכנסת פינדרוס, אני מודיע לך, אתה חבר הוועדה.
איתן גינזבורג:
אני מבקש ממך, אני יכול להוציא אותך, ואחרי זה להחזיר אותך.
מתן כהנא:
חבריי חברי הכנסת, מבחינה משפטית, להתבטאויות ולמעשים יש משקל משפטי נמוך יותר, אבל גם הם מצטרפים לכלל ההבנה, שחבר הכנסת שיקלי גמר אומר בליבו לפרוש מהסיעה שלו.
מתן כהנא:
ההתבטאויות הפומביות שלו, חריפות ופוגעניות, מעידות על הרצון שלו - - -
יואב קיש:
זאת האמת בפרצוף.
מתן כהנא:
כולל ההודעות שלו, שהוא הולך להתמודד בליכוד או בסיעה עצמאית.
יואב קיש:
מתן, אתה בוורטיגו.
יואב קיש:
זאת האמת בפרצוף, אתה לא רואה את זה.
מתן כהנא:
או כמו שהוא אמר בעצמו, ואני מצטט - - -
יריב לוין:
אם אינני טועה, הצעת חוק 47/24, של חבר הכנסת שיקלי, חתומה על ידו ועל ידי חברי הכנסת אורבך וסילמן.
איתן גינזבורג:
חבר הכנסת לוין, אני קורא אותך לסדר פעם ראשונה.
איתן גינזבורג:
אני לא מאמין שאני עושה את זה, אבל אני קורא אותך לסדר פעם ראשונה.
יריב לוין:
- - - יש פה עוד שקר - - -
יואב קיש:
הוא משקר.
יואב קיש:
יש ח"כים שחתמו איתו.
יואב קיש:
הוא אומר שלא חתמו, ויש ח"כים שחתמו.
יואב קיש:
תבדוק את העובדות.
יואב קיש:
זה שקר של השר מתן כהנא פה לפרוטוקול.
איתן גינזבורג:
חבר הכנסת קיש, כבר קראתי אותך לסדר פעם אחת.
יואב קיש:
שלא ישקר לפרוטוקול.
איתן גינזבורג:
הוא יגיד מה שהוא רוצה.
איתן גינזבורג:
אתה הצנזור שלו?
איתן גינזבורג:
אל תפריע לו לדבר.
מתן כהנא:
כמו שחבר הכנסת שיקלי אמר בעצמו, יש סיכוי שארוץ בבחירות הבאות בליכוד.
מתן כהנא:
אם היום היו הבחירות, הייתי מצביע להם.
מתן כהנא:
או כמו שדווח מפגישתו – חבר הכנסת עמיחי שיקלי נפגש עם ראש האופוזיציה בנימין נתניהו, והשניים דנו באפשרות של התמודדות עתידית של שיקלי בליכוד.
יואב בן צור:
יש עוד אנשים מהסיעה שלך שנפגשו איתו.
יצחק פינדרוס:
מה זה עוד אנשים?
יצחק פינדרוס:
יותר מחצי סיעה.
יואב קיש:
מתן, רק אתה ובנט.
מתן כהנא:
או כמו ששיקלי אמר בעצמו, ושימו לב לבחירת המילים: בנט הוא נואף פוליטי ששייך לעבר.
איתן גינזבורג:
חברת הכנסת רגב, אני מבקש ממך לצאת החוצה.
איתן גינזבורג:
די, כבר קראתי לך שלוש פעמים.
מאי גולן:
אבל מירי הייתה דווקא כל כך בשקט.
איתן גינזבורג:
היא מפריעה כל הזמן.
איתן גינזבורג:
אני מתאפק, אני לא מעיר.
איתן גינזבורג:
היא נקראה כבר שלוש פעמים, ארבע פעמים.
איתן גינזבורג:
כמה אפשר?
מאי גולן:
הערת ביניים.
איתן גינזבורג:
תגידי לי את עד מתי.
מאי גולן:
איתן, זאת הייתה הערת ביניים.
איתן גינזבורג:
אל תעירו בזמן שמתן כהנא מדבר.
איתן גינזבורג:
תקשיבו לדברים שלו.
איתן גינזבורג:
חברי הוועדה, שאמורים גם להצביע, מעוניינים להקשיב.
יואב קיש:
הוא משקר לפרוטוקול.
איתן גינזבורג:
הוא מדבר את מה שהוא רוצה לדבר, ולא את מה שאתה רוצה שהוא ידבר.
יואב קיש:
אבל עובדתית הוא משקר.
יואב קיש:
עובדתית.
יואב קיש:
היושב-ראש, הוא טען שלא היה חוק.
אורית סטרוק:
איתן, אתה לא עונה.
אורית סטרוק:
האם תיתן לנו לשאול את השאלות אחר כך?
איתן גינזבורג:
חברת הכנסת סטרוק, את מפריעה לי ולשר כהנא.
יצחק פינדרוס:
מה שנכון, נכון.
איתן גינזבורג:
שלוש פעמים שאלת, ולא עניתי לך.
איתן גינזבורג:
ואני לא אשיב לך.
איתן גינזבורג:
תאפשרי למתן כהנא לדבר.
מתן כהנא:
וגם: הצעד של בנט הוא כמו שאשתך שוכבת עם גבר אחר.
מתן כהנא:
בחירת מילים מעניינת.
מתן כהנא:
הצטרפת, שיקלי, לישיבה של ראשי סיעות האופוזיציה בראשות חבר הכנסת נתניהו.
מתן כהנא:
בחרת בחבר הכנסת נתניהו לברך אותך לאחר נאום הבכורה שלך, ואם לא די בכל אלה, השתתפת ונאמת בהפגנת האופוזיציה.
משה ארבל:
אין לזה שום משמעות.
משה ארבל:
אני בירכתי את נעמה לזימי.
משה ארבל:
אז מה?
איתן גינזבורג:
חבר הכנסת משה ארבל, אני קורא לך פעם שנייה.
מתן כהנא:
אמרת שם, שסיעת ימינה כולה חטאה בחטא המשולש: שוחד, מרמה והפרת אמונים.
משה ארבל:
ביבי נתניהו בירך אותו.
משה ארבל:
אוי ואבוי.
איתן גינזבורג:
חבר הכנסת ארבל, מספיק.
מתן כהנא:
תזכיר לנו, האם זה לא פטרונך החדש, הוא שמואשם בכל הדברים האלה?
מתן כהנא:
חבריי חברי הכנסת, כשחבר הכנסת שיקלי יקבל את זכות הדיבור, הוא יטען שהוא לא יכול היה להמשיך איתנו, כי הפרנו הבטחות בחירות.
מתן כהנא:
ולכן, חבר הכנסת שיקלי, עבר לחיקו החמים של גדול מפירי ההבטחות בפוליטיקה הישראלית אי פעם.
מתן כהנא:
חבר חבר הכנסת שיקלי לחיקו החמים של גדול מפירי ההבטחות בפוליטיקה הישראלית אי פעם, או כמו ששיקלי בעצמו אמר.
יואב בן צור:
בנט לא הבטיח שהוא ייקח מהכסף שלו לאוכל?
מתן כהנא:
כמו ששיקלי אמר בעצמו, ואני מצטט: הפער בין הבטחות נתניהו למציאות, בלתי נתפס, ולא ייאמן ששוב ושוב קונים את הבטחות הסרק האלו.
מתן כהנא:
אני חוזר, דברים ששיקלי אמר על נתניהו:
מתן כהנא:
הפער בין הבטחות נתניהו למציאות בלתי נתפס, ולא ייאמן ששוב ושוב קונים את הבטחות הסרק האלה.
אמיר אוחנה:
עוד מעט תשמע דברים שאתם אמרתם.
מיכאל מלכיאלי:
אתה רוצה לפתוח את הארכיון?
מתן כהנא:
אז אם קשה לך, למה קפצת לחיקו החמים של מי שמפר הכי הרבה הבטחות אי פעם בפוליטיקה הישראלית?
אמיר אוחנה:
אתם שברתם כל שיא, רבותיי.
אמיר אוחנה:
כל שיא.
מתן כהנא:
כשאנחנו באים להציל את המדינה, אתה חובר לגדול השקרנים בפוליטיקה.
מתן כהנא:
אתה חברת לזה שהבטיח ב-2009 להקים ממשלת ימין, ויום אחרי הבחירות מייד פנה לאהוד ברק ולציפי לבני.
יואב קיש:
עכשיו ביבי הנושא, אני מבין.
יואב קיש:
יפה.
יואב קיש:
תברח מהאמת.
מתן כהנא:
רק שחבר הכנסת שיקלי יבין למי הוא חבר.
יואב קיש:
תחזור להוצאות של רעננה - - - בלפור.
אמיר אוחנה:
אתה תהיה רקדן בלהקת בת שבע, לפני שאנחנו נשב בממשלה עם מרצ.
אמיר אוחנה:
זה אתה אמרת.
אמיר אוחנה:
אתה, מתן כהנא, אמרת.
מתן כהנא:
ב-2013 הבטיח נתניהו ממשלת ימין, ורצה להשאיר את הבית היהודי מחוץ לממשלה.
יואב קיש:
אנחנו במאדים, במאדים.
איתן גינזבורג:
חבר הכנסת קיש.
מתן כהנא:
ב-2015, שוב הבטיח נתניהו ימין חזק, והראשון שהוא פנה אליו במוצאי הבחירות היה מנהיג מפלגת העבודה.
מתן כהנא:
אולי זה שהבטיח לנו להחיל ריבונות בבקעת הירדן?
מתן כהנא:
או אולי זה שהבטיח לחבר הכנסת ברקת להיות שר האוצר?
מתן כהנא:
או אולי זה שהבטיח לפייגלין להיות שר?
מתן כהנא:
,
יריב לוין:
אלה טיעונים רלוונטיים לדיון הזה?
מתן כהנא:
או אולי זה שהבטיח לחברת הכנסת סילמן להיות שרת הבריאות?
איתן גינזבורג:
אלה הטיעונים שלו.
איתן גינזבורג:
חבר הכנסת לוין, די.
יריב לוין:
שום טיעון ענייני אין לך.
רם שפע:
אפשר לעשות סיכום, שמעכשיו כולם יגידו דברים ענייניים.
איתן גינזבורג:
חבר הכנסת שפע, תודה.
יריב לוין:
אחרי זה אתה תדבר למה אתה - - -
מאי גולן:
בוקר טוב, רם, בוקר טוב.
מאי גולן:
תודה רבה שהגעת, רם שפע.
מאי גולן:
באמת חיכינו לך.
רם שפע:
תגידו דברים ענייניים.
מאי גולן:
עד עכשיו זה לא היה ענייני.
מאי גולן:
חיכינו שתגיע.
איתן גינזבורג:
חברת הכנסת גולן, די.
מתן כהנא:
אולי, חבר הכנסת שיקלי, אתה חובר לזה שהבטיח לעידית סילמן להיות שרת הבריאות, ולבעלה להיות איש מרכזי בסביבתו?
יריב לוין:
אל תשקר, תפסיק לשקר.
משה ארבל:
מי הבטיח לשיקלי להיות שגריר בחו"ל, אתה יכול לספר לנו?
משה ארבל:
חבורה של נוכלים.
מתן כהנא:
חבריי חברי הכנסת, כשחבר הכנסת שיקלי יקבל את זכות הדיבור, הוא יטען.
מיכאל מלכיאלי:
שרים, שגרירים.
איתן גינזבורג:
חבר הכנסת מלכיאלי, מספיק.
מתן כהנא:
הוא יטען שהוא לא יכול להמשיך איתנו, כי הפקרנו את ערכי הימין.
מאי גולן:
הפקרת את המדינה, מתן.
מאי גולן:
את כל האזרחים שלכם, את המצביעים שלכם הפקרתם.
איתן גינזבורג:
את בקריאה שלישית כבר.
עידית סילמן:
אתה יודע שהפקרת את הגיור.
עידית סילמן:
אל תיתמם.
עידית סילמן:
אתה יודע שהגיור שלך לא אמור לעבור בקריאה שנייה ושלישית.
עידית סילמן:
הגיור שלך אמור לעבור בקריאה ראשונה, ובקריאה שנייה ושלישית כבר להיות גיור של ישראל ביתנו.
עידית סילמן:
אל תעשה שקר בנפשך על השולחן הזה.
משה ארבל:
עידית, זאת לא הבטחה ליבתית.
עידית סילמן:
אל תעשה שקר בנפשך.
עידית סילמן:
תגיד את האמת.
עידית סילמן:
האמת תמיד טובה.
מתן כהנא:
אני מצטט את חבר הכנסת שיקלי: אתה באמת רוצה להשוות את המחויבות של בנט ושקד לימין, למול תומכי ההתנתקות נתניהו ומירי רגב?
יצחק פינדרוס:
מה הקשר?
מתן כהנא:
את זה אמר חבר הכנסת שיקלי.
מתן כהנא:
אז כשאתה תגיד שאנחנו לא מספיק ימין, בואו ניזכר למי אתה חובר.
מירי רגב:
- - - בחזירות - - -
מתן כהנא:
אבל לפני שאנחנו ממשיכים.
מירי רגב:
גם חזיר - - - וגם חזיר קולינרי.
מתן כהנא:
דרך אגב, חבר הכנסת שיקלי, אתה פנית בשבוע שעבר לבג"ץ נגד הכנסת.
מתן כהנא:
פעלת את הפעולה הכי דרמטית שאפשר נגד ערכי הימין המשפטיים, בזה שאתה פונה לבית המשפט נגד הריבון, נגד הכנסת.
מתן כהנא:
בית המשפט אמר לך: אולי כדאי שתיתן קודם לכנסת לעשות את עבודתה?
מתן כהנא:
אחרי שמישהו פונה לבית המשפט נגד הכנסת, הוא לא יכול יותר לעולם להגיד שהוא ימין, בטח לא ימין משפטי.
מירי רגב:
אתה יכול להגיד.
מתן כהנא:
והאמת, שזה לא כל כך מפתיע, לאור זה שהנשיא לשעבר, הנשיא בדימוס אהרון ברק אמר על נתניהו, פטרונך החדש, שהוא היה גדול מגיני מערכת המשפט.
יואב קיש:
למה אתה כל הזמן עוסק בנתניהו?
יואב קיש:
תעסוק בפרישה של שיקלי.
איתן גינזבורג:
חבר הכנסת שיקלי.
יואב קיש:
אבל הוא לא מדבר על - - -
יואב בן צור:
אין לו מה לומר, אז הוא מדבר על ביבי.
איתן גינזבורג:
אני לא מבין את העסק הזה.
יואב קיש:
אז אני אדבר על הבית ברעננה חמישים מיליון, ועל ההוצאות - - -
מתן כהנא:
אתה כבר מדבר על זה שעה.
יואב קיש:
דבר על המהות.
איתן גינזבורג:
חבר הכנסת קיש, חבר הכנסת קיש.
יואב קיש:
אתם פרשתם מהסיעה.
רם שפע:
במשך שעתיים אף אחד מכם לא אמר שום דבר ענייני, ופתאום: דבר על המהות.
מתן כהנא:
חבר הכנסת קיש, תקשיב לטיעון.
יואב קיש:
אתה משקר פה, אתה אומר דברים לא נכונים.
מתן כהנא:
חבר הכנסת שיקלי אומר שאנחנו לא מספיק ימין, אז אני אומר לו: בוא תראה למי חברת.
יואב קיש:
לא מספיק שהפרתם את כל ההבטחות שלכם לבוחרים.
אלי כהן:
- - -
איתן גינזבורג:
חבר הכנסת אלי כהן, די.
מתן כהנא:
אהרון ברק, הנשיא בדימוס, אמר בעצמו, שנתניהו היה גדול מגיני מערכת המשפט, גדול המגינים.
מתן כהנא:
זה שמנע כל ניסיון - - - של מערכת המשפט.
יואב קיש:
נכון.
מאי גולן:
מה אכפת לך מנתניהו?
איתן גינזבורג:
חברת הכנסת מאי גולן, בקריאה הבאה את יוצאת החוצה, אני מודיע לך.
מתן כהנא:
אתה בעצמך הרי הגדרת את נתניהו שהוא לא ימין.
מתן כהנא:
או במילים שלך: אני חושב שנתניהו פחות מרשים בביצועים שלו כאיש ימין, ממה שהוא נתפס.
מתן כהנא:
הוא די חלש בדברים האלה.
יואב קיש:
מתן, אתה רק בניתוק מגע עם בנט, ושניכם הולכים ליפול בעוד חודש.
איתן גינזבורג:
חבר הכנסת קיש, אני קורא אותך לסדר פעם שלישית.
איתן גינזבורג:
בפעם הבאה אתה יוצא החוצה.
איתן גינזבורג:
זאת קריאה שלישית, ובפעם הבאה אתה יוצא החוצה.
איתן גינזבורג:
בהפרעה הבאה אתה יוצא החוצה.
יואב בן צור:
זה יואב קיש, אתה לא יכול לעשות לו את זה.
איתן גינזבורג:
הוא אומר דברים שלא לרוחכם.
יואב קיש:
- - - אני אומר שהוא בוורטיגו.
איתן גינזבורג:
אתה לא אומר.
איתן גינזבורג:
זה בדיוק העניין, שאתה לא אומר.
משה ארבל:
יואב קיש, אתה יכול לצאת.
משה ארבל:
בנט נמצא במשכן, ויש אופנועים של וולט בכניסה.
משה ארבל:
תוכל לאכול משהו.
איתן גינזבורג:
חבר הכנסת משה ארבל, אני קורא אותך לסדר פעם שלישית.
מתן כהנא:
חבר הכנסת שיקלי, מי זה איש הימין שאתה חברת אליו?
משה ארבל:
מעין שיפוטי, מעין שיפוטי.
מתן כהנא:
אתה טוען שאנחנו לא מספיק ימין, וחברת לזה שנאם את נאום בר אילן, והצהיר שהפתרון בעיניו הוא שתי מדינות לשני עמים.
מתן כהנא:
לאיש הזה אתה חברת.
מירי רגב:
הוא לא אמר שיהודה ושומרון - - -
מתן כהנא:
או אולי חברת לאיש הימין שהצביע ארבע פעמים בכנסת ובממשלה בעד ההתנתקות?
מתן כהנא:
אולי לאיש הזה אתה חברת?
מתן כהנא:
או אולי חברת לאיש הימין, שפגש את יאסר ערפאת.
מירי רגב:
אבל הוא לא חבר לתנועה האסלאמית.
איתן גינזבורג:
חברת הכנסת רגב, אני מבקש ממך לצאת מהאולם.
מירי רגב:
אני רוצה להגיד - - -
איתן גינזבורג:
אני מבקש ממך לצאת מהאולם.
מירי רגב:
אני רוצה להגיד - - - חתיכת מתייוון.
איתן גינזבורג:
קראתי לך יותר מדי פעמים.
מירי רגב:
מי אתה - - - מתייוון, שתטיף לנו?
מירי רגב:
מעולם לא הייתי בעד ההתנתקות, מעולם לא סירבתי פקודה.
איתן גינזבורג:
חברת הכנסת מירי רגב, לצאת מהאולם.
איתן גינזבורג:
את בקריאה שלישית, לצאת מהאולם.
איתן גינזבורג:
נא לצאת מהאולם.
מתן כהנא:
לא אני אמרתי את זה.
מתן כהנא:
אמר את זה שיקלי.
מירי רגב:
אתה, אתה, אתה.
איתן גינזבורג:
חברת הכנסת מירי רגב, אי-אפשר ככה.
מירי רגב:
- - - לסרב פקודה, ואני רוצה להגיד לך, אתה תתבייש לך - - - שוחד פוליטי - - -
מתן כהנא:
אני מצטט את מה ששיקלי אמר.
איתן גינזבורג:
חברת הכנסת מירי רגב, די.
מתן כהנא:
אתה באמת רוצה להשוות את המחויבות של בנט ושקד לימין, למול תומכי ההתנתקות נתניהו ומירי רגב?
משה ארבל:
מירי רגב, זה דיון מעין שיפוטי, ולכן תצאי החוצה.
איתן גינזבורג:
חבר הכנסת ארבל.
משה ארבל:
את מבינה?
מירי רגב:
זה מה שאתה - - -
איתן גינזבורג:
חברת הכנסת רגב, נא לצאת החוצה.
איתן גינזבורג:
נא לצאת, מירי רגב, החוצה, בבקשה.
איתן גינזבורג:
חברת הכנסת מירי רגב, הייתי אלייך סובלני מאוד.
איתן גינזבורג:
לא הפסקת להפריע.
איתן גינזבורג:
כל הזמן את מפריעה.
איתן גינזבורג:
אני מבקש ממך עכשיו לצאת מהאולם, ולאפשר את קיום הדיון, ולא להמשיך להפריע.
איתן גינזבורג:
את לא מפסיקה להפריע.
איתן גינזבורג:
זה לא יעזור.
יבגני סובה:
אל תגידי דברים כאלה.
רם שפע:
איך את מדברת?
רם שפע:
אנשים מסתכלים עלייך.
יבגני סובה:
מה זה הדבר הזה?
יבגני סובה:
מה זה ההתבטאויות האלה?
יבגני סובה:
מירי, תתביישי, מה זה?
יצחק פינדרוס:
אני רוצה לדעת אם זה פיסטוק או גלידה רגילה, ולא עונים לי.
יבגני סובה:
מה זה, להגיד חזיר פוליטי לשר בממשלה?
יבגני סובה:
הלו.
מיכל מרים וולדיגר:
עזבי שקר.
מיכל מרים וולדיגר:
אלה גם טיעונים לא ענייניים.
מיכל מרים וולדיגר:
מילא שקר.
מיכל מרים וולדיגר:
מה הקשר בין זה לבין פורש.
ינון אזולאי:
- - -
איתן גינזבורג:
חבר הכנסת אזולאי, די.
רם שפע:
- - - את מי שאתה רוצה, אבל חזיר?
מיכל מרים וולדיגר:
מה זה קשור את מי הוא מנשק?
מיכל מרים וולדיגר:
מה הקשר?
איתן גינזבורג:
מירי, נא לצאת החוצה.
איתן גינזבורג:
זה לא יעזור, הצעקות האלה לא יעזרו.
איתן גינזבורג:
לא יעזרו וגם לא מכבדות אותך.
משה ארבל:
איתן, אנחנו בדיון מעין שיפוטי.
משה ארבל:
תאר לך שעכשיו נשיאת העליון מוציאה את השופטים מהאולם.
משה ארבל:
ככה אתה מתנהל.
איתן גינזבורג:
ואתה הבא בתור לצאת.
איתן גינזבורג:
נא לא להפריע.
איתן גינזבורג:
(חברת הכנסת מירי רגב יוצאת מהאולם)
משה ארבל:
מה זה צריך להיות?
איתן גינזבורג:
אין אף אחד שמפריע בבית משפט, כמו שאתה מפריע בבית משפט.
משה ארבל:
שואלים שאלות.
איתן גינזבורג:
אין אף אחד שמפריע, כמו שאתה מפריע.
איתן גינזבורג:
חברת הכנסת מאי גולן, את רוצה לצאת?
מאי גולן:
אני לא.
יבגני סובה:
בבית משפט ככה מתנהגים?
יבגני סובה:
ארבל, בבית משפט ככה מתנהגים, כמו שאתם עושים?
יבגני סובה:
אתם אומרים הליך מעין שיפוטי.
יבגני סובה:
תגידו, בבית משפט ככה מתנהגים?
יבגני סובה:
איזה מסר אתם מעבירים פה לכולם.
איתן גינזבורג:
נא להוציא את חברת הכנסת מירי רגב מהאולם.
יבגני סובה:
שיקלי עוד לא התחיל לדבר, תראו מה עשיתם.
איתן גינזבורג:
נא להוציא אותה מהאולם.
ענבר בזק:
אתם אומרים שסותמים לכם פיות.
ענבר בזק:
אתם לא סתמתם את הפה מתחילת הדיון.
מאי גולן:
רגע, מי את?
מאי גולן:
מי את?
מאי גולן:
תזכירי לי מי את.
מאי גולן:
מה השם?
מאי גולן:
מאיפה באת?
איתן גינזבורג:
חברת הכנסת מאי גולן.
מאי גולן:
נורבגית?
מאי גולן:
שבדית?
מאי גולן:
מאיפה?
ולדימיר בליאק:
היא חברת כנסת בדיוק כמוך.
רם שפע:
תגידי, איך את מדברת?
מאי גולן:
אני אדבר איך שאני רוצה.
מאי גולן:
אל תתנשא מעליי.
ולדימיר בליאק:
היא חברת כנסת בדיוק כמוך, מאי.
ולדימיר בליאק:
היא חברת כנסת.
מאי גולן:
אל תחנך אותי, אל תחנך אותי.
ולדימיר בליאק:
תפסיקו לזלזל, תפסיקו לזלזל.
ולדימיר בליאק:
היא חברת כנסת בדיוק כמוכם.
מאי גולן:
לא ביקשתי שתחנך אותי.
ולדימיר בליאק:
די כבר.
ולדימיר בליאק:
לא, לא, ינון, אתה לא כזה.
ולדימיר בליאק:
אל תעשה את זה.
איתן גינזבורג:
חבר הכנסת בליאק.
מאי גולן:
מוציאים פה בסיטונאות וסותמים פיות.
מאי גולן:
אתה לא היית פה מתחילת הדיון.
מאי גולן:
איך אפשר לא - - -
איתן גינזבורג:
היא לא פנתה אלייך, היא דיברה באופן כללי.
איתן גינזבורג:
אל תצעקי עליי, אל תצעקי עליי.
איתן גינזבורג:
תהיי בשקט עכשיו.
מאי גולן:
תשב אתה בשקט.
איתן גינזבורג:
תצאי החוצה, בבקשה.
מאי גולן:
אני לא רוצה לצאת.
איתן גינזבורג:
להוציא אותה החוצה, בבקשה.
מאי גולן:
לא, אתה לא תוציא אותי.
מאי גולן:
אתה סותם פיות.
איתן גינזבורג:
תוציאו אותה החוצה.
מאי גולן:
דיקטטור, זה מה שאתה.
יבגני סובה:
אדוני היושב-ראש, אפשר הערה קטנה?
איתן גינזבורג:
תצאי, תצאי.
יבגני סובה:
אפשר לקבל עדכונים מערוץ הכנסת.
יבגני סובה:
מי שצוטט, כבר קיבל כותרת.
יבגני סובה:
אפשר להירגע.
יבגני סובה:
מי שטרם צוטט, אנחנו - - -
מיכאל מלכיאלי:
יבגני, אנשים כאן מדברים מכאב.
יבגני סובה:
זאת ההצעה.
רם שפע:
מה זה מכאב.
יבגני סובה:
שערוץ הכנסת או מי שמקיים את השידור, יעדכן אותנו, כי אי-אפשר להמשיך ככה את הדיון.
איתן גינזבורג:
חבר הכנסת סובה, תודה רבה.
יבגני סובה:
פשוט תגידו מי קיבל כותרת, וזהו.
יריב לוין:
היושב-ראש, מאחר שאנחנו בדיון מעין משפטי - - -
איתן גינזבורג:
חברת הכנסת גולן, נא לצאת החוצה.
איתן גינזבורג:
(חברת הכנסת מאי גולן יוצאת מהאולם)
אמיר אוחנה:
אדוני היושב-ראש, יום ההולדת של מאי גולן היום, לא להוציא אותה.
אמיר אוחנה:
מאי, מזל טוב.
איתן גינזבורג:
לא ידעתי שזה אפילו יום ההולדת שלך, אבל באמת מכל הלב אני מאחל לך יום הולדת שמח.
משה ארבל:
רק שתדע – כן, צריך להגיד את זה: ממוצע חברי הכנסת ממוצא מזרחי שהוצאת עומד על 90%.
משה ארבל:
90% מהמזרחים יצאו מפה.
משה ארבל:
אני רק אומר.
משה ארבל:
זה נתון עובדתי.
משה ארבל:
כדאי שיירשם בפרוטוקול.
רם שפע:
לא ייאמן.
ינון אזולאי:
זה לא מתאים לך.
איתן גינזבורג:
אתה צודק.
איתן גינזבורג:
זה לא מתאים לי, אבל זה בהחלט מתאים לך.
איתן גינזבורג:
זה בהחלט מתאים לך.
ינון אזולאי:
- - - מדברים פה מכאב - -
איתן גינזבורג:
זה בהחלט מתאים לך, זה בהחלט מתאים לך.
איתן גינזבורג:
מאה אחוז מתאים לך.
ינון אזולאי:
- - - על הזהות היהודית - - -
איתן גינזבורג:
אני מבקש ממך, חבר הכנסת אזולאי - -
מתן כהנא:
חבר הכנסת שיקלי, אנחנו לא מספיק ימין בשבילך, אבל אתה חובר למישהו שהצביע בעד ההתנתקות ארבע פעמים; אנחנו לא מספיק ימין בשבילך אבל אתה חובר לזה שכבר סיכם עם אסד ירידה מהגולן - -
יריב לוין:
איזה שקרים, באמת.
יריב לוין:
תפסיק לשקר כבר.
מתן כהנא:
אנחנו לא מספיק ימין בשבילך, אבל אתה חובר למישהו שנפגש עם יאסר ערפאת - -
יריב לוין:
תפסיק לשקר.
מתן כהנא:
- - ואמר: "פגשתי ידיד".
מיכל מרים וולדיגר:
- - אני לא מצליחה להבין איזה עובדות - -
מתן כהנא:
אנחנו לא מספיק ימין בשבילך אבל אתה חובר למי שחתם על הסכמי Y ולמי ששחרר 1,100 רוצחים מהכלא הישראלי.
מתן כהנא:
חבר הכנסת שיקלי, מה מכל הדברים האלה קרה בממשלה הזאת?
מתן כהנא:
מה קרה בממשלה הזאת שהחלטת שאתה פורש מהסיעה שלך לעומת כל הדברים שעשה האדם שאליו אתה חובר?
שלמה קרעי:
מכרתם את הנגב.
קריאה:
לא, אתה דאגת לנגב.
איתן גינזבורג:
חבר הכנסת - - - אני קורא לך פעם שלישית.
מיכל מרים וולדיגר:
- - -
איתן גינזבורג:
חברת הכנסת וולדיגר, אני קורא לך פעם שנייה.
יואב בן צור:
תסגרו את ארז על כל טיל במקום להחזיר להם.
איתן גינזבורג:
חבר הכנסת בן צור, עוד לא קראתי לך לסדר.
מתן כהנא:
אולי אנחנו לא מספיק ימין בשבילך, ומי שכן איש ימין זה זה ש-12 שנה היה ראש ממשלה ולא נקף אצבע בשביל ההתיישבות הצעירה גם מול ממשל אמריקני אוהד לחלוטין - -
יריב לוין:
שמר על כל ההתיישבות.
איתן גינזבורג:
חבר הכנסת לוין.
מתן כהנא:
- - זה שבלם בגופו - -
איתן גינזבורג:
חבר הכנסת לוין, אי אפשר ככה.
מתן כהנא:
- - פעם אחר פעם את החוק לביטול הגירוש מצפון השומרון - -
יריב לוין:
- - - על מה אתה מדבר?
מתן כהנא:
- - או על זה שבתקופת שלטונו איבדנו דה-פקטו את המשילות בנגב ובגליל, או כמו שאתה אמרת – ואני מצטט אותך - -
יריב לוין:
כשהמפלגה שלך הייתה כל השנים - - -
איתן גינזבורג:
חבר הכנסת לוין, מספיק כבר, אי אפשר בצורה כזאת.
מתן כהנא:
אני אצטט אותך, חבר הכנסת שיקלי: "למעלה מעשור ראש ממשלה, הנגב לא נמצא בשליטת מדינת ישראל".
מתן כהנא:
זה אתה אמרת, חבר הכנסת שיקלי.
יואב קיש:
אתם מכרתם אותו.
מתן כהנא:
אנחנו מכרנו אותו.
מתן כהנא:
12 שנה - -
קריאה:
השר מאיר כהן בממשלה שלכם אומר ש-60 שנה הוא גר בנגב, ומעולם לא היה גרוע כמו עכשיו.
מתן כהנא:
- - ועוד אחר כך הם עושים ועידת משילות בנגב.
מתן כהנא:
12 שנה משלתם פה, ועכשיו נזכרתם - - -
יריב לוין:
אתם הייתם אחראים על התיק של הנגב.
מיכל מרים וולדיגר:
איפה היה בנט ב-12 השנים האלה?
מיכל מרים וולדיגר:
שר הביטחון - - -
יריב לוין:
על מה אתה מדבר?
יריב לוין:
הסיעה שלכם הייתה אחראית.
איתן גינזבורג:
חבר הכנסת לוין, חברת הכנסת וולדיגר.
יריב לוין:
זאת הייתה דרישה שלכם בכל ממשלה שקמה.
מתן כהנא:
חבריי חברי הכנסת, חבר הכנסת לוין.
יריב לוין:
מה עשיתם?
יריב לוין:
כלום.
יואב בן צור:
הם מפנים את חומש.
מתן כהנא:
בכל פעם שחבר הכנסת שיקלי יגיד שהפרנו הבטחה בזה שאנחנו יושבים עם השמאל תזכרו שהוא אמר על מרצ את הדברים הבאים כשהוא נשאל.
מתן כהנא:
אני מצטט: "ימינה לא מחרימה אף מפלגה שמכבדת את ישראל כיהודית ודמוקרטית.
מתן כהנא:
אנחנו לא רוצים לבוא עם אזיקים לשולחן המשא ומתן".
מתן כהנא:
את זה שיקלי אמר בעצמו.
אמיר אוחנה:
גם אתם אמרתם את זה, אבל הוא עמד בזה.
אמיר אוחנה:
אתם הפרתם את זה.
אמיר אוחנה:
אתם הקמתם עם רע"מ.
איתן גינזבורג:
חבר הכנסת אוחנה.
מתן כהנא:
בכל פעם ששיקלי יגיד שזה לא בסדר שאנחנו בקואליציה עם רע"מ תזכרו מה שהוא אמר תוך כדי הפרעות בלוד: "אסור שנראה את החברה הערבית כמקשה אחת" - -
קריאות:
מה זה קשור?
מתן כהנא:
"אסור שנבטל בזלזול את אלה שמושיטים יד לעיצובו של עתיד משותף".
מתן כהנא:
על המסר הזה חבר הכנסת שיקלי חזר כמה וכמה פעמים, שאין לו שום בעיה עם ישיבה עם רע"מ באותה קואליציה.
אמיר אוחנה:
אבל אתם אמרתם שלא תשבו עם רע"מ.
אמיר אוחנה:
- - -
איתן גינזבורג:
חבר הכנסת אוחנה, די, אני מבקש לא להפריע.
מתן כהנא:
אנחנו דנים עכשיו בפרישה של שיקלי ואנחנו אומרים - -
אמיר אוחנה:
- - - את כל ההבטחות שהבטחתם לבוחרים.
אמיר אוחנה:
בזה אנחנו דנים.